ভারত মহাসাগরের দ্বীপদেশ মরিশাসে প্রথম নারী প্রেসিডেন্ট প্রখ্যাত মুসলিম বিজ্ঞানী আমিনা গারিব-ফাকিম। দেশটিতে ৫৪ শতাংশ লোক হিন্দু আর ৩২ শতাংশ খ্রিস্টান। পার্লামেন্টে আমিনা প্রেসিডেন্ট নির্বাচিত হওয়ার পর প্রধানমন্ত্রী অনিরুদ জাগনাথ সাংবাদিকদের বলেন, আমি সর্বদায় পুরুষ ও নারীর সমতায় বিশ্বাসী। ঐতিহাসিক এই পরিবর্তনের অংশ হতে পেরে আমি খুই গর্বিত। আমিনা- এই পদটির জন্য যথার্থই যোগ্য বলে তিনি মন্তব্য করেন। আমিনাকে শুভেচ্ছা জানান দেশটির পার্লামেন্টের প্রথম নারী স্পিকার মায়া হানুমানজি। তিনিও বলেন, মরিশাসের ইতিহাসে এটাই প্রথম ঘটনা যে, এই পদে একজন নারী আসীন হলেন। ভোটে বিরোধীরাও তাকে সর্বসম্মতিভাবে সমর্থন জানিয়েছেন।